La regidora d’Educació de Paterna es reuneix amb el Consell Escolar Municipal
15/07/2015

# La regidora d’Educació de Paterna es reuneix amb el Consell Escolar Municipal

[![La regidora d’Educació de Paterna es reuneix amb el Consell Escolar Municipal](/images/noticias/2015/07/consejo-educacion.jpg)](/images/noticias/2015/07/consejo-educacion.jpg)

15.07.2015

La tinenta d'Alcalde d’Educació de l’Ajuntament de Paterna, Eva Pérez, ha presidit per primera vegada el Consell Escolar Municipal que es convoca en el municipi cada tres mesos.

Esta trobada, celebrada ahir en el saló de plens del consistori, va ser la primera presa de contacte de la nova regidora amb este òrgan de participació que aglutina a tota la comunitat educativa de Paterna i que en la reunió va acordar establir reunions periòdiques amb els directors de tots els centres escolars i amb totes les Ampas.

Durant la seua intervenció, Eva Pérez va comprometre al Consell Escolar Municipal a servir de fòrum de debat i participació en què confluïsquen tots els sectors implicats en l’educació del municipi de Paterna i a actuar d’altaveu de les reivindicacions de la comunitat educativa.

A este respecte, la regidora va anunciar que l’equip de govern treballaria per a donar resposta a totes i cada una de les demandes en matèria educativa i a traslladar, allí on fóra necessari, aquelles altres que s’escaparen a la competència municipal.